Formos viršus

PATVIRTINTA

Gargždų lopšelio-darželio „Naminukas“ direktoriaus

2020 m. kovo 23 d. įsakymu Nr. V-18

**UGDYMO PROCESO ORGANIZAVIMO NUOTOLINIU BŪDU**

**PRIEMONIŲ PLANAS**

**I SKYRIUS**

**BENDROSIOS NUOSTATOS**

1. Ugdymo proceso organizavimo nuotoliniu būdu priemonių planas (toliau – Priemonių planas) yra skirtas padėti Gargždų lopšelio-darželio „Naminukas“ (toliau – Lopšelis-darželis) bendruomenei pasirengti ikimokyklinio, priešmokyklinio ugdymo proceso organizavimui nuotoliniu būdu, iki bus atnaujintas įprastas ugdymo procesas.

2. Priemonių planas parengtas vadovaujantis Lietuvos Respublikos švietimo, mokslo ir sporto

ministro 2020 m. kovo 16 d. Nr. V-372 įsakymu „Dėl rekomendacijų dėl ugdymo proceso organizavimo nuotoliniu būdu patvirtinimo“.

3. Gargždų lopšelyje-darželyje „Naminukas“ dėl ugdymo organizavimo nuotoliniu būdu konsultuoja direktoriaus pavaduotoja ugdymui Rima Butkuvienė, tel. 8 68263542, el.p. [rimabutkuviene@gmail.com](mailto:rimabutkuviene@gmail.com). Paskirtas administratorius, kuris konsultuos tėvus ir mokytojus technologijų naudojimo klausimais - sekretorė Radvilė Litvinienė tel. 8 64571677, el. p. [sekretore@gargzdunaminukas.lt](mailto:sekretore@gargzdunaminukas.lt).

4. Lopšelis-darželis iki kovo 20 d. įsivertino įstaigos galimybes ugdymo procesą organizuoti nuotoliniu būdu, parengė priemonių planą ir susitarė dėl mokymo nuotoliniu būdu taisyklių. Iki kovo 27 d. parengia ir sukaupia skaitmeninę mokomąją medžiagą, užduotis, skirtas vaikams ugdytis nuotoliniu būdu, mokytojai pasiruošia ugdyti nuotoliniu būdu.

**II SKYRIUS**

**PASIRENGIMAS ORGANIZUOTI UGDYMO PROCESĄ NUOTOLINIU BŪDU**

5. Siekiant pasirengti ugdymo procesą organizuoti nuotoliniu būdu, Lopšelis-darželis:

5.1. įsivertino Lopšelio-darželio pasirengimą dirbti nuotoliniu būdu: technologines galimybes, mokytojų turimas asmenines skaitmenines priemones (kas neturėjo, pagal pasirašytą prašymą, suteikta įstaigos), mokytojų kompetenciją. Lopšelis-darželis pasirinko Facebook, Messenger, gmail nuotolinio mokymosi aplinką, kuri užtikrina ne tik skaitmeninio ugdymo turinio pasiekiamumą, bet ir bendravimą bei bendradarbiavimą ugdymo proceso metu realiuoju (sinchroniniu) ir/ar nerealiuoju (asinchroniniu) laiku;

5.2. įvertino, ar visi vaikų tėvai turi prieigą prie pasirinktos programinės ar skaitmeninės įrangos ugdymuisi nuotoliniu būdu: iš 210 vaikų tėvų prie Facebook ir Messenger tėvų grupių nesijungia 3 tėvai, su vienu iš jų bendrausime per gmail.com. 1 vaikas bus nepasiekiamas, bet visą informaciją gaus tėvai, 1 mama nepritaria vaiko naudojimusi IKT, bet mokymo medžiagą ji pati matys. Dalis tėvų namuose kompiuteriu turi patys dirbti nuotoliniu būdu arba dalintis su mokyklinio amžiaus vaikais. Todėl ugdomąją medžiagą tėvams pateikti naudojimuisi nerealiuoju (asinchroniniu) laiku, kad tėvai patys galėtų nuspręsti kada su vaiku stebi atsiųstą medžiagą. Esant reikalui, iš anksto susiderinus su tėvais, organizuoti virtualias konferencijas ar konsultacijas per Messenger realiuoju (sinchroniniu) laiku;

5.3. paskirtas skaitmeninių technologijų administratorių (IKT koordinatorius), kuris konsultuotų mokytojus ir vaikų tėvus technologijų naudojimo klausimais - sekretorė Radvilė Litvinienė tel. 8 64571677, el. p. [sekretore@gargzdunaminukas.lt](mailto:sekretore@gargzdunaminukas.lt).;

5.4. paskelbta Lopšelio-darželio interneto svetainėje kontaktinė informacija, kur mokytojai ir vaikų tėvai galėtų kreiptis į skaitmeninių technologijų administratorių dėl techninės pagalbos;

5.5. sukurta „Naminuko darbuotojų“ grupė Messenger, per kurią vyksta pasitarimai su darbuotojais, informacija perduodama naudojantis el. paštu ir elektroniniu dienynu „Mūsų darželis“.

5.6. susitarta:

5.6.1. dėl nuotolinės mokymosi aplinkos: komunikuojant mokytojams ir vaikų tėvams nerealiuoju (asinchroniniu) laiku naudojama uždara Facebook grupė; konsultacijoms, video konferencijoms realiuoju (sinchroniniu) laiku – Messenger uždara grupė;

5.6.2. dėl ugdymo organizavimo: savaitės temą, uždavinius ir pagrindines kiekvienos dienos temas su aprašymu grupės mokytoja tėvams pateikia prieš prasidedant savaitei - penktadienį iki 17 val.; kasdien 10-15 min. trukmės konkrečias, išsamias ugdymosi užduotis, medžiagą perduodama iš vakaro iki 17 val. arba ryte 9 val.; vaikų tėvai gali paprašyti mokytojo pagalbos ir paaiškinimų telefonu ar per Messenger iki 18 val.; savaitės eigoje iki penktadienio vakaro tėvai per Messenger ar gmail siunčia mokytojams nufotografuotus vaikų darbelius;

5.6.3. dėl mokinių, turinčių specialiuosius ugdymosi poreikius, ugdymo specifikos ir švietimo pagalbos teikimo: švietimo pagalba teikiama individualiai specialistams bendraujant su tėvais per Messenger, Skype, Facebook, gmail, telefonu; patarimus ir bendras rekomendacijas tėvai gali rasti įstaigos internetiniame puslapyje [www.gargzdunaminukas.lt](http://www.gargzdunaminukas.lt) nuorodos: „Paslaugos“ – „Specialistų patarimai ir paslaugos“;

5.6.4. dėl bendravimo su vaikų tėvais (globėjais, rūpintojais) būdų, informavimo priemonių ir kanalų: internetinis puslapis [www.gargzdunaminukas.lt](http://www.gargzdunaminukas.lt), skambučiai, elektroniniai laiškai ir kt.;

5.7. tėvai (globėjai, rūpintojai) informuoti, kaip bus organizuojamas ugdymas.

**III SKYRIUS**

**NUOTOLINIO MOKYMO VYKDYMAS**

6. Mokytojai dirba iš namų, jei reikia atvyksta į Lopšelį-darželį konsultacijai dėl techninės pagalbos, pasiimti ugdymo programą, metodinę medžiagą, priemones.

7. Priešmokyklinio amžiaus vaikų mokymo medžiaga yra ir popierinė (vaikų turimi vadovėliai, pratybų sąsiuviniai), pagal suderintą grafiką, individualiu laiku, tėvai pasiima mokymo medžiagą iš įstaigos iki kovo 27 d.

8. Mokytojai privalomai stebi vaizdo konferencijas, mokosi apie nuotolinį mokymą vebinaruose, konsultuojasi vaizdo paskaitų kambariuose iki kovo 23 d.

9. Mokytojai, kovo 23-27 d. kuria nuotolinių užsiėmimų turinį, įrašo pagal pačių pasirinktą programą: edmodo, zoom, youtube ir t.t. siunčia direktoriaus pavaduotojai ugdymui Rimai Butkuvienei el. paštu [rimabutkuviene@gmail.com](mailto:rimabutkuviene@gmail.com).

10. Direktoriaus pavaduotoja ugdymui koreguoja gautą skaitmeninę medžiagą, ją talpina į įstaigos internetinį puslapį [www.gargzdunaminukas.lt](http://www.gargzdunaminukas.lt), papildant „Veiklos sritys“ - „Metodinių darbų bankas“.

11. Mokytojai (ypač tie, kuriems sunkiau sekasi IKT) ir tėvai naudojasi [www.gargzdunaminukas.lt](http://www.gargzdunaminukas.lt) nuotolinio ugdymo baze „Metodinių darbų bankas“.

12. Rekomenduojama sekti Švietimo, mokslo ir sporto ministerijos interneto svetainėje teikiamą informaciją dėl darbo organizavimo, mokinių mokymo nuotoliniu būdu ir Nacionalinės švietimo agentūros teikiamą informaciją jos interneto svetainėje dėl Mokytojo TV transliacijos mokytojams.

**IV SKYRIUS**

**REKOMENDACIJOS IKIMOKYKLINIO IR PRIEŠMOKYKLINIO UGDYMO MOKYTOJAMS**

1. Pasirašykite apgalvotą savaitės planą elektroninėje sistemoje „Mūsų darželis“: tikslas/ai

lengvai įgyvendinami namų sąlygomis. Temas planuokite: 3 – 5 metų vaikams pagal Gargždų lopšelio-darželio „Naminukas“ programą, priešmokyklinukams – pagal OPA PA programą.

1. Pasirinkite vieną, ugdymui skirtą platformą, kuri būtų prieinama (susitarus) ir tėvams, ir

mokytojams. Rekomenduojama „Naminuko“ mokytojams, pagalbos vaikui specialistams naudoti Messenger ir el. paštą. Vėliau tobulinkite ugdymo organizavimą, įtraukiant ir kitas platformas, jeigu bus ir tėvų, ir jūsų poreikis. Atminkite, kad karantinas neatleidžia nuo asmens duomenų apsaugos, kurią privalote užtikrinti!

1. Vaizdo medžiagai filmuoti galite tik rankas ar atskirus elementus. Taip pat galima į

pagalbą pasitelkti žaislus, kurie kalba jūsų kalba.

1. Organizuokite tik tokias užduotis, kurioms priemones šeimos turėtų namuose.

Pavyzdžiui, jeigu užduočiai atlikti reikalingas plastilinas – pasidalinkite receptu, kaip pasigaminti naminį plastiliną (sūri tešla). Siūlykite kūrybines užduotis iš antrinių žaliavų ir/ar panašiai. Viską darykite bendradarbiavimo su tėvais būdu.

1. Organizuokite užduotis, kurioms nereikia spausdintuvo, o jeigu jis vis dėlto reikalingas,

duokite patarimų tėvams, pavyzdžiui atkartoti paveikslėlį prisidėjus popieriaus lapą prie kompiuterio ekrano.

1. Rekomenduojama bendros veiklos trukmė: ikimokyklinukams 3 – 5 min.,

priešmokyklinukams 10 -15 min. – vėliau vaikams pasidaro nuobodu žiūrėti.

1. Perkelkite ugdymą į lauką (ne bendrose žaidimų aikštelėse), tam formuokite integruotas

STEAM veiklas, tai puikus būdas, kuris leis vaikams šiek tiek pajudėti ir pakeisti aplinką.

1. Stenkitės perduoti TIK GERAS EMOCIJAS, venkite oficialumo – žiūrint į ekraną

vaikai greitai pavargsta, dingsta susidomėjimas, todėl turėtumėte pasitelkti visus teatrinius sugebėjimus, kad vaizdingiau perteikti užduotis.

1. Stenkitės gauti grįžtamąjį ryšį – po užduoties atlikimo, tėveliai turėtų nufotografuoti

atliktą darbelį ir pasidalinti susitartu būdu. Tai motyvuoja kurti toliau ir matosi vaiko daroma pažanga.

1. Stenkitės užduotis formuoti tokias, kad vaikai galėtų jas atlikti patys, pavyzdžiui

ikimokyklinio amžiaus vaikams atsiųskite video/audio užduoties paaiškinimą, tikrai supras ką ir kaip atlikti, kai papasakos jų mylimas mokytojas.

1. Pasiūlykite vaikams „pabudinti“ sėklas. Dabar pats metas kurti „Žaliąją palangę“. Tai

ilgalaikė užduotis: sėti, stebėti, prižiūrėti, matuoti, žymėti, paveiksluoti ir kartu su mokytojais pasidžiaugti rezultatu. Vėliau daigus perkels į darželio ar asmeninius šiltnamius, lysves.

1. Rekomenduokite tėvams sudarytą dienotvarkę, kad lengviau būtų išgyventi šį laikotarpį.

Jeigu tėvams parengta dienotvarkė nepatogi, pasiūlykite tuščią formą – susidarys patys.

1. Dalinkitės parengtomis užduotimis su kolegėmis. Vienas lauke – ne karys... Paverskite

užduočių dalinimąsi nauju DRAUGYSTĖS etapu. Dalijimasis idėjomis ir patarimais, kaip ne tik smagiai, bet ir prasmingai vaikams organizuoti veiklą namuose, šiuo laikotarpiu tampa ypatingai vertingas.

Parengtas užduotis, veiklas siųskite Rimai Butkuvienei, direktoriaus pavaduotojai ugdymui adresu: [rimabutkuviene@gmail.com](mailto:rimabutkuviene@gmail.com). Jas rasite „Naminuko“ svetainėje <https://www.gargzdunaminukas.lt> meniu punkte „Metodinių darbų bankas“.

1. Viešai prieinamą skaitmeninį turinį su nuorodomis vienai ar kitai veiklai, rasite Švietimo

naujienose „Ikimokyklinis ir priešmokyklinis ugdymas nuotoliniu būdu. Patarimai mokytojams ir tėvams“.

Daug pasiūlymų galima rasti: [www.pedagogas.lt](http://www.pedagogiukas.lt), You Tube ir kt.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Formos apačia